“ทรัมป์” สั่งก.คลัง-พลังงาน เตรียมแผนอัดฉีดธุรกิจน้ำมัน หลังทรุดหนักเซ่นพิษ “โควิด-19”
"ทรัมป์" สั่งก.คลัง-พลังงาน เตรียมแผนอัดฉีดธุรกิจน้ำมัน หลังทรุดหนักเซ่นพิษ “โควิด-19”
22 เม.ย. 2563

ประธานาธิบดีโดนัลด์ ทรัมป์ ทวีตข้อความในวานนี้ ระบุว่า เขาได้สั่งการให้กระทรวงพลังงาน และกระทรวงการคลังสหรัฐ จัดเตรียมแผนในการอัดฉีดเงินทุนให้แก่ธุรกิจน้ำมัน เพื่อรักษาการจ้างงานในอุตสาหกรรมดังกล่าว
“เราจะไม่มีวันปล่อยให้อุตสาหกรรมน้ำมันและก๊าซที่ยิ่งใหญ่ของเราต้องล้มลง ผมได้กำชับให้ท่านรัฐมนตรีพลังงาน และรัฐมนตรีคลังจัดเตรียมแผนอัดฉีดเงินทุนให้แก่กลุ่มบริษัทที่มีความสำคัญอย่างมากนี้ เพื่อรักษาการจ้างงานต่อไปในอนาคต” ข้อความในทวิตเตอร์ ประธานาธิบดีโดนัลด์ ทรัมป์
ทั้งนี้ สัญญาน้ำมันดิบเวสต์เท็กซัส (WTI) ทรุดตัวลงสู่ระดับติดลบเป็นครั้งแรกในประวัติศาสตร์เมื่อวันที่ 20 เม.ย.ที่ผ่านมา เนื่องจากความกังวลเกี่ยวกับอุปสงค์น้ำมันที่ลดลงจากผลกระทบของไวรัสโควิด-19 ที่แพร่ระบาดทั่วโลก นอกจากนี้ ราคาน้ำมันยังถูกกดดันจากการที่คลังน้ำมันของสหรัฐกำลังกักเก็บน้ำมันใกล้เต็มความจุ ท่ามกลางภาวะน้ำมันล้นตลาด